 Ṣe àkópọ ìwé yìí: Ṣe ni ìró ìbọn ń dún tàkò-tàkò, táwọn aráàlú sì ń sá àsálà fún ẹmí wọn lọ sá pamọ sábẹ òkè tó wà nílùú náà, kódà, àwọn ikọ eléṣù ọún tún dúró ra epo sínú àwọn ọkọ wọn níbi tí ààyé gbà wọn dé.Bí ó tilẹ jẹ pé ẹgbẹlẹgbẹ àwọn èèyàn ìlú Michika ló ráyè rápálá lọ fara soko lórí òkè, ṣùgbọn àánú àwọn èèyàn tó kù nínú ilé yóò ṣe èèyàn pẹlú bí ìró ìbọn ṣe ń dárà létí wọn.Lásìkò tí wọn ń ṣàlàyé ohun tó ṣẹlẹ, ọpọ àwọn aráàlú náà tó pè lórí aago ló ní, Ikọ mùjẹmùjẹ Boko Haram tún ti gba ìlú Michika lẹẹkejì, tí ẹmí àwọn ará ìlú náà sí wà nínú ewu ńlá.Aṣáájú kan lágbègbè náà, Muhammed Sanusi, lásìkò tó ń báwọn akọròyìn sọrọ ní ọwọ ẹyìn láwọn agbébọn náà bá wọlé, tí wọn sì ń yìnbọn láìbìkítà, bẹẹ náà sì láwọn ọmọ-ogun kò dẹkun ọnà tí wọn yóò gbà wọgbó dẹkun fún wọn.Ó sì yẹ kí àtúnṣe ètò ìdìbò wáyé nílùú Michika yìí lọjọ Àbámẹta, táwọn olóṣèlú lọtùún lósì, sì ti ń bẹbẹ fún ìbò àwọn èèyàn ìlú náà. : Àkọtun jìnìjìnì ló tún ba ìlú Michika, nípǐnlẹ Adámáwá lọjọ Aje, tí ariwo ẹkún sì sọ, bẹẹ ni omijé n ṣàn lójú àwọn ará ìlú náà, nígbà táwọn atiláawí Boko Haram tún bá wọn lálejò. 